标题：1083年
历史纪年
1083年是一个平年，是农历癸亥年（猪年）；辽大康九年；北宋元丰六年；西夏大安九年；越南英武昭胜八年；日本永保三年。
通鉴记载
神宗体元显道法古立宪帝德元丰六年（辽太康九年）
春，正月，丁丑朔，御大庆殿受朝，用新乐。先是帝以朝会仪物敝，当改为，诏合门、御史台详定朝会仪，更造仗卫、舆辂、冠服，至是始陈于殿。仪鸾司幕屋坏，毁玉辂。
辛巳，辽主如春水。
乙未，诏修周、汉以来陵庙。
乙巳，御崇政殿阅武士。
丙午，封楚三闾大夫屈平为忠洁侯。
二月，丁未朔，夏人围兰州，数十万众奄至，已据两关，李浩闭城距守。钤辖王文顾请击之，浩曰：“城中骑兵不满数百，安可战？”文郁曰：“贼众我寡，正当折其锋以安众心，然后可守。此张辽所以破合肥也。”及夜，集死士七百馀人，缒城而下，持短刃突之，贼惊溃，争渡河，溺死者甚众。
丙辰，以夏人犯兰州，贬李宪为经略安抚都总管。以王文郁为西上合门使，代李浩知兰州。
甲子，三省言：“御史台六察按官，以二年为一任。欲置簿，各书其纠劾之多寡当否为殿最，岁终条具，取旨升黜，事重者随事取旨。”从之。
三月，辛卯，夏人寇兰州，副总管李浩以卫城有功，复陇州团练使。
丙申，河东将薛义败夏人开葭芦西岭。
己亥，河东将高永翼败复人于真卿流部。
夏，四月，丙午朔，辽境大雪，平地丈馀，马死者十之六七。
辛亥，龙神卫四厢都指挥使、知延州种谔卒。谔善驭将士，然残忍好杀，左右有犯者，立斩之；或先刳肺肝，坐者掩面，谔饮食自若。敌亦畏其敢战，故数有功。自熙宁初，谔首兴边事，再举西伐，皆其始谋，终致永乐之败，每恨为徐禧、沈括所抑，疽发背而卒。议者谓谔不死，边事不已。
甲子，礼部郎中林希上《两朝宝训》。
李浩败夏人于巴放溪。
辛未，雨土。
是月，中书舍人曾巩卒。巩为文自成一家。少与王安石游，安石声誉未振，巩导之于欧阳修；及安石得志，遂与之异。帝尝问：“安石何如人？”对曰：“安石文学行义不减扬雄，以吝，故不及。”帝曰：“安石轻富贵，何吝也？”曰：“臣所谓吝者，谓其勇于有为，吝于改过耳。”吕公着尝言于帝曰：“巩行义不如政事，政事不如文章。”故不至大用。
五月，庚寅，以旱虑囚。
夏人寇兰州，围九日。甲午，大战，侍禁韦定死之。
癸卯，诏赐资州孝子支渐粟帛。
是月，辽主如黑岭。
夏人寇麟州神堂砦，知州訾虎督兵出战，败之。诏虎自今毋得轻易出入，恐失利损威以张虏势，遇有寇边，止令裨将以兵扞逐。
六月，乙巳朔，诏御史台六察各置御史一员。
癸丑，以礼部尚书黄履为御史中丞。履以大臣多因细故罚金，遂言：“大臣罪在可议，黜之可也，可恕，释之可也，岂可罚以示辱哉？”时又制侍郎以下不许独对，履言：“陛下博访庶政，虽远外微官，犹令独对，顾于侍从乃弗得邪？”遂刊其制。御史翟忠言事，有旨诘所自来。履谏曰：“御史以言为职，非有所闻，则无以言。今乃究其自来，则人将惩之，台谏不复有闻矣。”
先是诏大理兼鞫狱所承内降公事，意必傅重；少卿韩晋卿独持平核实，无所上下，帝知其才，尚书省建，擢刑部郎中。天下大辟请谳，执政或以为烦，将劾不应谳者，晋卿适白事省中，因曰：“听断求实，朝廷之心也。今谳而获戾，后不来矣。”议者或引唐日覆奏，欲令天下庶狱悉从奏决，晋卿曰：“法在天下，而可疑、可矜者上请，此祖宗制也。今四海一家，欲械系待朝命，恐罪人之死于狱多于伏辜者矣。”朝廷皆从之。
己未，辽主驻散水原。甲子，以耶律阿苏为契丹行宫都部署，以耶律慎思为北院枢密副使。
庚午，辽主命诸路检校脱户罪至死者原之。
闰月，乙亥朔，夏主秉常遣使来贡。永乐之役，夏人亦以是困敝，其西南都统昴星嵬名济移书泾原刘昌祚，乞通好如初。昌祚以闻，帝谕昌祚答之。及入寇屡败，国用益竭，乃遣使来贡，上表曰：“臣自历世以来，贡奉朝廷，无所亏，迨至于近岁，尤甚欢和。不意憸人诬间，朝廷特起大兵，侵夺疆土城砦，因兹构怨，遂致交兵。今乞朝廷示以大义，特还所侵。倘垂开纳，别效忠勤。”帝赐诏曰：“比以权强，敢行废辱，朕令边臣往问，匿而不报。王师徂征，盖讨有罪。今遣使造庭，辞礼恭顺，仍闻国政悉复故常，益用嘉纳。已戒边吏毋辄出兵，尔亦慎守先盟。”
戊寅，诏陕西、河东经略司，其新复城砦徼循，毋出二三里；夏之岁赐悉如其旧，唯乞还侵疆不许。
辽主知庶人浚之冤，悔恨无及，追谥为昭怀太子，以礼改葬玉峰山。
丙戌，汴水溢。
丁亥，准布贡于辽。
己丑，辽以知兴中府事邢熙年为汉人行宫都部署；以汉人行宫都部署王绩为南院枢密副使。
丙申，守司徒、开府仪同三司韩国公富弼卒，谥文忠。
弼年八十，怀不能已，上疏论治道之要曰：“臣闻自古致天下治乱者，不出二端而已：谀佞者进，则人主不闻有过，惟恶是为，所以致乱；谠直者进，则人主日有开益，惟善是从，所以致治。臣自离朝廷，退居林下，间亦仰知时政，大率谀佞者竞进，谠直者居外，虽有在朝者，盖恐触忤奸邪，亦皆结舌不敢有所开陈。”疏奏，帝谓辅臣曰：“富弼有疏来。”章惇曰：“弼言何事？”帝曰：“言朕左右多小人。”惇曰：“盍令分析孰为小人？”帝曰：“弼三朝老臣，岂可令分析！”王安礼进曰：“弼之言是也。”罢朝，惇咎安礼曰：“右丞对上之言失矣。”安礼曰：“吾侪今日曰‘诚如圣谕’，明日曰‘圣学非臣所及’，安得不谓之小人？”惇无以对。
弼既上疏，又条陈时政之失以待上问，手封以付其子绍庭。及卒，绍庭上之。其略曰：“今日上自辅臣，下及庶士，畏祸图利，习成弊风，忠词谠论，无复上达，致陛下聪明蔽塞。天下祸患已成，尚不知警惧改悔，创艾补救，日甚一日，殆将无及。陛下即位之初，邪臣纳说图治之际，听受失宜，自谓能拒绝众人，不使异论得行，然后圣化可运，事功可成。此盖奸人自谋，利于苟悦，而柄任之臣，欲专权自肆以成己志，遂误陛下，放斥忠直，进而邪佞，忠言杜绝，谄谀日闻。去岁纳边臣妄议，大举以讨西戎，师徒溃败，两路骚然。当举事之初，执政大臣、台谏、侍从，苟能犯颜极谏，则圣心自回，祸难自息矣。臣不知是时小大之臣，有为陛下力争其不可者乎？今久戍未解，百姓困穷，岂讳过耻败不思救祸之时？天地至仁，宁与羌夷校曲直胜负！愿归其侵地，休兵息民。朝廷之事，莫大于用人。夫辅弼之任，论议之职，皆当极天下之选。彼贪宠患失，柔从顺媚者，岂可使之？事一出于上，则下莫任其责，小人因得以为奸，事成则下得窃其利，事不成则君独当其咎，岂上下同心，君臣一德之谓邪？”又曰：“宫闱之臣，委之统制方面，皆非所宜。在外则挟权怙宠，陵轹上下。入侍左右，宠禄既过，则骄怨易启，势位相及，猜夺随至，立党生祸。”又曰：“兴利之臣，亏损国体，为上敛怨。至若为场以停民贷，造舍而蔽旧屋，榷河舟之载，擅路粪之利，急于敛取，道路嗟怨，此非上所以与民之意也。”
弼恭俭好礼，与人言，虽幼贱必尽敬，气色穆然，不见喜愠。其好善疾恶，盖出于天性。常言：“君子与小人并处，其势必不胜。君子不胜，则奉身而退，乐道无闷。小人不胜，则交结构扇，千岐万辙，必胜而后已；迨其得志，遂肆毒于善良，求天下不乱，不可得也。”弼忠义之性，老而弥笃，家居一纪，斯须未尝忘朝廷。
江、淮等路发运司岁漕谷六百二十万，副使蒋之奇领漕事，以是月至京师，入觐。帝问劳备至，赐三品服，且曰：“朕不复除官，漕事一以委卿。”之奇辞谢，因条画利病三十馀事，多见纳用。
秋，七月，乙巳，辽主猎于马尾山。
乙卯，祔孝惠、孝章、淑德、章怀皇后于庙。
丙辰，孙固引疾求去，遂罢为观文殿学士、知河阳。以同知枢密院韩缜知枢密院，户部尚书安焘同知枢密院。
丁巳，辽主谒庆陵。癸亥，禁外官于部内贷取息，及使者馆于民家。
八月，己卯，太白昼见。
乙酉，前桐城县尉周谔上书，诏中书省记姓名。帝日阅匦函，小臣所言利害，无不详览如此。
辛卯，蒲宗孟罢。先是宰执同对，帝有无人才之叹，宗孟曰：“人才半为司马光邪说所坏。”帝不语，直视宗孟久之。宗孟惧甚，无以为容。帝复曰：“蒲宗孟乃不取司马光邪？未论别事，其辞枢密副使，朕自即位以来，唯见此一人。它人虽迫之使去，亦不肯矣。”又因泛论古今人物，宗孟盛称扬雄之贤，帝作色曰：“扬雄剧秦美新，不佳也。”罢朝，王安礼戏宗孟曰：“扬雄为公坐累。”至是御史论其荒于酒色及缮治府舍过制，遂守本官，知汝州。
以尚书右丞王安礼为尚书左丞，吏部尚书李清臣为尚书右丞。
九月，癸卿朔，日有食之。
戊辰，起居郎蔡京言：“旧修起居注官二员，不分左右，故月轮一员修纂。今起居郎、舍人分隶两省，所以备左右史官，则左当书动，右当书言。乞自今，起居郎、舍人随左右分记言动。”从之。
己酉，辽主射熊于白石山，加围场使尼噶为左金吾卫大将军。
辛未，五国部长贡于辽。
壬申，辽主召北南枢密院官议政事。
冬，十月，癸酉朔，夏国主秉常遣使上表，请复修职贡，乞还旧疆。安焘言：“地有非要害者，固宜予之。然虏情无厌，当使知吾宥过而罢兵，不可示以厌兵之意。”帝乃赐秉常诏，言：“地界已令鄜延路移牒宥州施行，其岁赐候地界了日依旧。”
丁丑，辽主谒观德殿。
己卯，辽南院枢密使刘筠卒。
戊子，封孟轲为邹国公，以吏部尚书曾孝宽言孟轲未加爵命故也。
壬辰，辽混同郡王耶律伊逊在莱州，私藏兵甲，且谋奔宋；事觉，辽主命缢杀之。
癸巳，会稽郡王世清薨。
庚子，尚书省成。
十一月，癸卯，加上仁宗谥曰体天法道极功全德神文圣武睿哲明孝皇帝，英宗谥曰体乾应历隆功盛德宪文肃武睿神富孝皇帝。甲辰，朝献景灵宫。乙巳，朝太庙。丙午，祀昊天上帝于圆丘，以太祖配，始罢合祭天地。还，御宣秆门，大赦。
辽进封梁王延禧为燕国王，大赦。
以南院宣徽使萧谟噶为南府宰相，以三司使王经参知政事、知枢密院事。
甲寅，判河南府潞国公文彦博，以守太师、开府仪同三司致仕。
庚申，幸尚书省，召六曹长贰以下，询以职事，因诫敕焉。
是月，辽定诸令史、译史迁叙等级。
十二月，丁亥，辽以邢熙年知南院枢密使事。辛卯，以王言敷为汉人行宫都部署。
先是高丽王徽殂，辽命其子三韩国公勋权知国事，至是勋复殂。
是年，辽放进士李君裕等五十一人。
历史大事
阿里骨继位
元丰五年（1082）五月，宋神宗下诏册封西蕃邈川（今青海乐都）大首领董毡为武威郡王，册封董毡养子阿里骨为肃州团练使，董毡大将青宜结鬼章为甘州团练使，其于欺丁为伊州刺史。阿里骨本是于阗人（今新疆和田），并非唃厮啰后裔，其母掌牟瞎遭曾经为董毡妃子，因而董毡把阿里骨当作养子对待，董毡患病后，将内外政事交给阿里骨处理，并非常信赖阿里骨。阿里骨在董毡之妻乔氏面前孝顺之极，深得乔氏欢心，阿里骨将此事处理得井井有条，其地位威信也逐渐提高，于是阴谋篡位。董毡本来有一个儿子，名叫欺丁，西夏人。回鹘人曾经将公主许配给他，但欺丁本人向来轻佻，喜欢变易服装，微服察访，阿里骨暗少派人将欺丁假作盗贼杀害。次年十一月，董毡死后，阿里骨与乔氏秘不发丧，突然将全族各部首领召集到青唐城（今青海西宁），谎称董毡遗诏将王位传给阿里骨。各部首领只好承认既成事实，拥立阿里骨继承王位。阿里骨继位后，贡奉宋朝和董毡在世时完全一样，宋神宗也就承认了阿里骨的地位。
蒲宗孟知汝州
元丰六年（1083）八月，宋神宗召见执政大臣王珪、王安礼、蒲宗孟等。宋神宗在交谈之中流露出朝廷上下缺乏具有真才实学的大臣的感叹．尚书左丞蒲宗孟不假思索地回答说：朝廷内外人才均为司马光的异端邪说所迷惑，成为司马光一伙的人才了。宋神宗很不高兴，谈话进入了僵局，双方都十分尴尬。蒲宗孟甚是恐惧，宋神宗愤愤道；蒲宗孟敢看不起司马光吗？自从他辞去枢密副使职务后，司马光从来未曾上书言事，也不曾向我要求过什么条件，自从本皇帝即位至今，只有司马光一人如此高洁。还有一次，宋神宗又与执政大臣谈论古今伟人，蒲宗孟盛赞汉代扬雄如何伟大，宋神宗嗤之以鼻。从此以后宋神宗对蒲宗孟就很反感了，想找借口赶走蒲宗孟。恰在此时，有人告诉宋神宗说尚书左右丞蒲宗孟、王安礼违法修缮枢密院办公的房屋。宋神宗大怒，贬蒲宗孟为汝州（今河南临汝）知州，工部郎中王克臣、将作少监钟浚罚铜二十斤，工部郎中范子琦、工部员外郎高遵惠、将作监丞韩玠各罚铜十斤。宰相王珪，蔡确吓得不敢上朝办公，在家中听候发落，结果被各罚铜八斤、王安礼罚铜十斤。其后宋神宗派宦官通知王珪等人前去办公，他们才到中书上朝。
曾巩逝世　
曾巩(1019—1083)字子固，世称“南丰先生”，南丰(今属江西)人。北宋文学家，“唐宋八大家”之一。宋嘉祐二年(1057年)登进士第，儿童时代的曾巩，就与兄长曾布一道，勤学苦读，自幼就表现出良好的天赋。其弟曾肇在《亡兄行状》中称其“生而警敏，不类童子”，而且记忆力超群，“读书数万言，脱口辄诵”。 嘉祐二年(1057年)，39岁的他才考取了进士，被任命为太平州司法参军，踏上了仕途。翌年，奉召回京，编校史馆书籍，迁馆阁校勘、集贤校理。熙宁二年(1069年)先后在齐、襄、洪、福、明、亳等州任知州，颇有政声。元丰三年(1080年)，徙知沧州，过京师，神宗召见时，他提出节约为理财之要，颇得神宗赏识，留三班院供事。元丰四年，神宗以其精于史学，委任史馆修撰，编纂五朝史纲，未成。元丰五年，拜中书舍人。次年卒于江宁府。理宗时追谥“文定”。 曾巩在政治舞台上的表现并不算是很出色，他的更大贡献在于学术思想和文学事业。